CELEX: 32011R1134
Language: sl
Date: 2011-11-09 00:00:00
Title: Izvedbena uredba Komisije (EU) št. 1134/2011 z dne 9. novembra 2011 o nepodaljšanju odobritve aktivne snovi cinidon-etil v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Izvedbene uredbe Komisije (EU) št. 540/2011 Besedilo velja za EGP

10.11.2011   
            
            
               SL
            
            
               Uradni list Evropske unije
            
            
               L 292/1
            
         IZVEDBENA UREDBA KOMISIJE (EU) št. 1134/2011
   z dne 9. novembra 2011
   o nepodaljšanju odobritve aktivne snovi cinidon-etil v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Izvedbene uredbe Komisije (EU) št. 540/2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 20 Uredbe,
   ob upoštevanju naslednjega:
   
               (1)
            
            
               Aktivna snov cinidon-etil je bila vključena v Prilogo I k Direktivi Sveta 91/414/EGS z dne 15. julija 1991 o dajanju fitofarmacevtskih sredstev v promet (2) za obdobje, ki se izteče 30. septembra 2012.
            
         
               (2)
            
            
               Da vlagatelji lahko pripravijo zahtevke in jih Komisija lahko oceni ter o njih odloči, je bila navedena vključitev z Direktivo Komisije 2010/77/EU z dne 10. novembra 2010 o spremembi Direktive Sveta 91/414/EGS v zvezi z datumom poteka veljavnosti registracije nekaterih aktivnih snovi v Prilogo I (3) podaljšana do 31. decembra 2015.
            
         
               (3)
            
            
               V skladu s členom 78(3) Uredbe (ES) št. 1107/2009 je bila navedena snov vključena v del A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (4) in velja za odobreno v skladu z Uredbo (ES) št. 1107/2009.
            
         
               (4)
            
            
               Vendar Komisija ni prejela nobenih zahtevkov za zadevno aktivno snov, prav tako je potekel rok za predložitev takih zahtevkov iz člena 4(1) Uredbe Komisije (EU) št. 1141/2010 z dne 7. decembra 2010 o postopku za podaljšanje vključitve druge skupine aktivnih snovi v Prilogo I k Direktivi Sveta 91/414/EGS in oblikovanju seznama navedenih snovi (5).
            
         
               (5)
            
            
               Zato se odobritev navedene aktivne snovi ne sme podaljšati, ampak je treba snov črtati iz dela A Priloge k Izvedbeni uredbi (EU) št. 540/2011 z datumom poteka njene odobritve, če ta ne bi bila podaljšana z Direktivo 2010/77/EU.
            
         
               (6)
            
            
               Ta uredba ne vpliva na predložitev zahtevka za to snov v skladu s členom 7 Uredbe (ES) št. 1107/2009.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Neobnovitev odobritve
   Odobritev aktivne snovi cinidon-etil se ne obnovi.
   Člen 2
   Prehodna obdobja
   Morebitno prehodno obdobje, ki ga odobrijo države članice za fitofarmacevtska sredstva, ki vsebujejo cinidon-etil, traja do največ 31. marca 2013 za prodajo in distribucijo ter do 31. marca 2014 za odstranitev, skladiščenje in uporabo obstoječih zalog.
   Člen 3
   Spremembe Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 230, 19.8.1991, str. 1.
   
      (3)  UL L 293, 11.11.2010, str. 48.
   
      (4)  UL L 153, 11.6.2011, str. 1.
   
      (5)  UL L 322, 8.12.2010, str. 10.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 33 nadomesti z naslednjim:
      
         
                     Številka
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „33
                  
                  
                     cinidon-etil
                     št. CAS 142891-20-1
                     št. CIPAC 598
                  
                  
                     (Z)-ethyl 2-chloro-3-[2-chloro-5-(cyclohex-1-ene-1,2-dicarboximido)phenyl]acrylate
                  
                  
                     940 g/kg
                  
                  
                     1. oktober 2002
                  
                  
                     30. september 2012
                  
                  
                     Registrira se lahko samo kot herbicid.
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu cinidon-etila ter zlasti dodatka I in II h končni različici poročila, ki jo je Stalni odbor za prehranjevalno verigo in zdravje živali pripravil 19. aprila 2002. V tej celoviti oceni morajo biti države članice zlasti pozorne na:
                     
                                 —
                              
                              
                                 možnost onesnaženja podtalnice, kadar se aktivna snov uporablja na območjih z občutljivimi tlemi (na primer tla z nevtralnimi ali visokimi vrednostmi pH) in/ali neugodnimi podnebnimi razmerami,
                              
                           
                                 —
                              
                              
                                 na zaščito vodnih organizmov.
                              
                           Pogoji registracije morajo po potrebi vključevati ukrepe za zmanjšanje tveganja.“
                  
               
      
         (1)  Več podrobnosti o identiteti in specifikaciji aktivnih snovi je na voljo v njihovem poročilu o pregledu.